राष्ट्रीय राजमार्ग १ (भारत, पुराना संख्यांक)
यह हाईवे दिल्ली को अमृतसर से जोड़ता है। रास्ते में पानीपत, अम्बाला, लुधियाना और जालंधर शहर हैं। इनके अलावा इस रूट पर कई पर्यटन स्थल भी हैं। पानीपत के पास कालाअम्ब एक मिनी सैरगाह है। यह स्थल पानीपत की लड़ाई से ताल्लुक रखता है। कालाअम्ब से नाहन होते हुए हिमाचल प्रदेश में रेणुका झील जाया जा सकता है। यहां पहाड़ों के मध्य फैली झील के आसपास किसी गेस्ट हाउस में रुक प्रकृति का मजा उठा सकते हैं। दिल्ली से 156 कि॰मी॰ दूर स्थित धार्मिक स्थल कुरुक्षेत्र में मंदिरों के दर्शन कर सकते हैं। यहीं ज्योतिसर नामक स्थान गीता उपदेश की जगह है। हरियाणा का आधुनिक शहर पंचकुला भी पर्यटन का आकर्षण केंद्र है। यहां का कैक्टस गार्डन, मनसा देवी मंदिर दर्शनीय हैं। इसके निकट 350 वर्ष पुराना रामगढ़ फोर्ट आज एक हेरिटेज होटल है। पंचकुला से सैलानी पिंजौर गार्डन, नालागढ़ फोर्ट और मोरनी हिल्स भी जा सकते हैं।
खेकड़ा
खेकड़ा उत्तर प्रदेश राज्य के बागपत जिले का प्रसिद्ध कस्बा है। वर्तमान में खेकड़ा एक नगरपालिका शहर है। खेकड़ा में प्राचीन वेद पाठशाला है जो संस्कृत भाषा के अध्ययन हेतु एक सर्वश्रेष्ठ संस्थान है, जिसके नाम पर खेकड़ा के मुख्य मार्ग को पाठशाला रोड कहा जाता है। खेकड़ा शहर में तीन डिग्री कालेज, आठ इंटर कालेज हैं, इसके लिये स्वामी डालचंद जी द्वारा स्थापित विशेष सेवा के लिए यह शहर तहसील क्षेत्र में शिक्षा के क्षेत्र में अग्रणी हैं। दादा कन्हैया, लाल सिंह आर्य एवं नीरा आर्या ये तीनों खेकड़ा के महान स्वतंत्रता सेनानी रहे हैं। फिल्म निर्माता सतेंद्र पाल चौधरी यहीं के पास के गांव बसी के रहने वाले थे। प्रसिद्ध साहित्यकार तेजपाल सिंह धामा का यह पैतृक शहर हैं। यहां लाला रामंचद्र जैन की फार्मेसी प्रसिद्ध है। खेकड़ा में हर क्षेत्र में उत्कृष्ठ कार्य करने वाले व्यक्ति है। यहां उद्यमी,व्यापारी,अध्यापक,सर्वोच्च न्यायालय के अधिवक्ता,और अनेकों हस्तियां है। विश्व प्रसिद्ध जैन तीर्थ खेकड़ा क्षेत्र में बड़ागांव 5 किलोमीटर की दूरी पर स्थित है, जिसे उत्खनन से प्राप्त दर्जनों मूर्तियों के बाद विकसित किया गया है।